pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรี อว. เชื่อมั่น “BCG คือโมเดลการพัฒนาเศรษฐกิจที่ยั่งยืน”
วันเสาร์ที่ 16 พฤศจิกายน 2562
รัฐมนตรี อว. เชื่อมั่น “BCG คือโมเดลการพัฒนาเศรษฐกิจที่ยั่งยืน”
รัฐมนตรี อว. เชื่อมั่น “BCG คือโมเดลการพัฒนาเศรษฐกิจที่ยั่งยืน”
วันที่ 14 พฤศจิกายน 2562 ณ The Athenee Hotel / ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ปาฐกถาพิเศษเรื่อง “BCG : โมเดลเศรษฐกิจสู่การพัฒนาที่ยั่งยืน” ภายในงานสัมมนาเศรษฐกิจประจําปีสมาคมเศรษฐศาสตร์ธรรมศาสตร์ ปี 2562 (TEA Annual Forum 2019) จัดโดยคณะเศรษฐศาสตร์ มหาวิทยาธรรมศาสตร์ เพื่อวิเคราะห์แนวโน้มเศรษฐกิจของปี 2563 และวิเคราะห์ภาพรวมเศรษฐกิจประเทศไทย ท่ามกลางกระแสโลกที่ผันผวน ซึ่งจะเป็นแนวทางให้ธุรกิจได้วางแผนรับมือในปีหน้า ภายใต้หัวข้อ“ธุรกิจไทย...รับมืออย่างไรกับเมกะเทรนด์ที่ถามโถม” (Thai Businesses Amidst Mega Trends: Risk and Opportunities)
ดร.สุวิทย์ เมษินทรีย์ กล่าวว่า โลกในปัจจุบันแตกต่างจากเดิมเป็นอย่างมากเป็นยุคที่คนต้องประสบกับโอกาส ภัยคุกคาม และการพัฒนาขีดความสามารถ โดยกระทรวงการอุดมการณ์ศึกษา วิทยาศาสตร์ วิจัยและนวัตกรรม (อว.) มีหน้าที่สร้างคนให้สามารถอยู่ได้ในยุคปัจจุบันและอนาคตที่กําลังจะมาถึงหรือศตวรรษที่ 21 ประกอบด้วยคน 3 กลุ่ม ได้แก่ 1. บัณฑิตที่มีคุณภาพสําหรับงานในอนาคต 2. แรงงานหรือวัยทํางาน และ 3.คนสูงวัย ซึ่งภารกิจของ อว. จะต้องเตรียมความพร้อมให้กับคนทุกกลุ่มของประเทศถือเป็นเรื่องที่สําคัญมาก
รมว.อว. กล่าวเพิ่มเติมว่า การที่คนจะปรับตัวให้สามารถอยู่ในยุคที่มีการเปลี่ยนแปลงแบบฉับพลันทันที (Disruption) คนในประเทศจะต้องคิดค้นสิ่งใหม่ๆ โดยอาศัยพื้นฐานความรู้ด้านวิทยาศาสตร์ เทคโนโลยีและนวัตกรรม จึงจําเป็นต้องมีโมเดลขับเคลื่อนเศรษฐกิจใหม่ นอกจากจะเน้นความทันสมัยแล้วจะต้องมีความยั่งยืนด้วย ทั้งนี้ “BCG : โมเดลเศรษฐกิจสู่การพัฒนาที่ยั่งยืน” B คือ Bio economy หรือเศรษฐกิจชีวภาพ C คือ Circular economy เศรษฐกิจหมุนเวียน และ G คือ Green economy เศรษฐกิจสีเขียว จะเป็นการเพิ่มประสิทธิภาพในการสร้างคุณค่าทางเศรษฐกิจให้กับประเทศอย่างเป็นรูปธรรมและตอบโจทย์นโยบายไทยแลนด์ 4.0 ภายใต้หลักคิดที่สําคัญ ได้แก่ สร้างความเข้มแข็งจากภายในเชื่อมไทยสู่ประชาคมโลก เดินหน้าไปด้วยกัน ไม่ทิ้งใครไว้ข้างหลัง และหลักคิดเศรษฐกิจพอเพียง มุ่งสู่การพัฒนาที่ยั่งยืน
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมช.ธรรมนัส ลุยโค่นสับ ล้มต้นปาล์มน้ำมัน  พร้อมปรับพื้นที่สร้าง “กระบี่สมาร์ทซิตี้ เมืองทันสมัยใส่ใจสิ่งแวดล้อม”
วันจันทร์ที่ 29 มิถุนายน 2563
รมช.ธรรมนัส ลุยโค่นสับ ล้มต้นปาล์มน้ํามัน  พร้อมปรับพื้นที่สร้าง “กระบี่สมาร์ทซิตี้ เมืองทันสมัยใส่ใจสิ่งแวดล้อม”
รมช.ธรรมนัส ลุยโค่นสับ ล้มต้นปาล์มน้ํามัน  พร้อมปรับพื้นที่สร้าง “กระบี่สมาร์ทซิตี้ เมืองทันสมัยใส่ใจสิ่งแวดล้อม”
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ลงพื้นที่เป็นประธานในการโค่นสับล้มต้นปาล์มน้ํามัน และปรับพื้นที่ ในพื้นที่เป้าหมายตามคําสั่งหัวหน้าคณะรักษาความสงบแห่งชาติ ที่ 36/2559 แปลงNo.601 ณ ต.กระบี่น้อย อ.เมืองกระบี่ จ.กระบี่ ว่า กระทรวงเกษตรและสหกรณ์โดย สํานักงานการปฏิรูปที่ดินเพื่อเกษตรกรรม (ส.ป.ก.) ได้รองรับการจัดที่ดินชุมชนให้กับเกษตรกรตามนโยบายรัฐบาล โดยพื้นที่เป้าหมายที่ยึดคืนจากผู้ถือครองที่ดินโดยมิชอบด้วยกฎหมาย และทาง ส.ป.ก.กระบี่ ได้ดําเนินการตามขั้นตอนและระยะเวลา ที่กฎหมายกําหนดเพื่อยึดคืนพื้นที่ โดยเมื่อเดือนธันวาคม 2562 ผู้ครอบครองที่ดินได้มีหนังสือส่งมอบพื้นที่กลับคืนแล้ว และได้ดําเนินการสํารวจและออกแบบเพื่อเตรียมความพร้อมในการพัฒนาพื้นที่
“ที่ดินแปลงนี้เป็นพื้นที่ส่วนหนึ่งที่มีการถือครองโดยมิชอบด้วยกฎหมาย และยังไม่เข้าสู่กระบวนการปฏิรูปที่ดินเพื่อเกษตรกรรม มีเนื้อที่ประมาณ 973 ไร่ จะทําการยึดคืนพื้นที่ เพื่อเตรียมความพร้อมในการพัฒนาพื้นที่ ตามแนวทาง“กระบี่สมาร์ทซิตี้ เมืองทันสมัยใส่ใจสิ่งแวดล้อม” รองรับการจัดที่ดินทํากินให้แก่ชุมชนตามนโยบายของรัฐบาล” ร้อยเอก ธรรมนัส กล่าว
ดร.วิณะโรจน์ ทรัพย์ส่งสุข เลขาธิการ ส.ป.ก. กล่าวเพิ่มเติมว่า ภายหลังจากการล้มและสับปาล์มน้ํามัน และปรับพื้นที่แปลง No 601 แล้วนั้น ทาง ส.ป.ก. จะดําเนินการตามแนวทางการพัฒนาพื้นที่ในแนวคิด “กระบี่สมาร์ทซิตี้ เมืองทันสมัย ใส่ใจสิ่งแวดล้อม” โดยมีแนวทางการดําเนินงาน แบ่งพื้นที่เป็น 4 โซน ได้แก่ 1. โซนที่อยู่อาศัย จะทําการจัดที่ดินให้เกษตรกรรายละไม่เกิน 2 งาน โดยมีที่อยู่อาศัยและแปลงเกษตรกรรม 2. โซนแปลงเกษตรกรรม จะแบ่งออกเป็น ผลิตพืช,แปลงใหญ่เพื่อการค้า,ผลิตปศุสัตว์ และด้านประมง 3. โซนอนุรักษ์และการท่องเที่ยว 4. โซนพื้นที่ส่วนกลาง จะให้ดําเนินการจัดตั้งที่ทําการสหกรณ์และศูนย์ฝึกอบรม ศูนย์ฝึกอาชีพ
ทั้งนี้ ทางสํานักงานการปฏิรูปที่ดินเพื่อเกษตรกรรม (ส.ป.ก.) จะปฏิบัติงานตามเจตนารมณ์ของกฎหมายปฏิรูปที่ดินอย่างเต็มความสามารถ ผ่านวิธีการปฏิรูปที่ดินที่มุ่งหมายจะแก้ปัญหาเศรษฐกิจและสังคม ตลอดจนการพัฒนาอาชีพเกษตรกรรม การปรับปรุงทรัพยากรและปัจจัยการผลิต รวมถึงการผลิตและการจําหน่ายให้เกิดผลดียิ่งขึ้น
รัฐบาลไทย-ข่าวทำเนียบรัฐบาล-สัมภาษณ์พิเศษ “ชัวร์ก่อนแชร์” อสมท. ช่อง 30 HD “ห้ามเก็บแอลกอฮอล์เจลไว้ในรถ จริงหรือ?
วันพุธที่ 27 พฤษภาคม 2563
สัมภาษณ์พิเศษ “ชัวร์ก่อนแชร์” อสมท. ช่อง 30 HD “ห้ามเก็บแอลกอฮอล์เจลไว้ในรถ จริงหรือ?
สัมภาษณ์พิเศษ “ชัวร์ก่อนแชร์” อสมท. ช่อง 30 HD “ห้ามเก็บแอลกอฮอล์เจลไว้ในรถ จริงหรือ?
เมื่อวันที่ 5 พฤษภาคม 2563 สถาบันมาตรวิทยาแห่งชาติ (มว.) กระทรวงการอุดมศึกษา วิทยาศาสตร์ วิจัยและนวัตกรรม โดย ดร.นงลักษณ์ ตั้งไพศาลกุล หัวหน้ากลุ่มงานวิเคราะห์อนินทรีย์เคมี ฝ่ายมาตรวิทยาเคมีและชีวภาพ ให้สัมภาษณ์รายการพิเศษชุด “ชัวร์ก่อนแชร์” ซึ่งมุ่งเน้นการตรวจสอบและแก้ไขข้อมูลที่ส่งต่อกันทางเครือข่ายสังคมออนไลน์ ที่อาจทําให้เกิดความเข้าใจผิด ซึ่งในขณะนี้ในสังคมออนไลน์ได้มีการแชร์ประเด็นเกี่ยวกับคําเตือน “ห้ามเก็บแอลกอฮอล์เจลไว้ในรถ จริงหรือ?” เพราะความร้อนในรถอาจทําให้ประสิทธิภาพแอลกอฮอล์ลดลงจนไม่สามารถนําไปใช้ฆ่าเชื้อโควิด-19 ได้ รวมถึงเตือนว่าอาจเป็นอันตราย เพราะความร้อนในรถอาจทําให้แอลกอฮอล์เกิดไฟลุกขึ้นมาได้โดยที่เราไม่เห็นเปลวไฟ การสัมภาษณ์ในวันนี้จึงได้นําเสนอในประเด็นเกี่ยวกับ “ห้ามเก็บแอลกอฮอล์เจลไว้ในรถ จริงหรือ?” โดยมีวัตถุประสงค์เพื่อนําไปเผยแพร่ความเข้าใจที่ถูกต้องต่อประชาชนต่อไป ณ อาคารมาตรธํารง สถาบันมาตรวิทยาแห่งชาติ (มว.) จ.ปทุมธานี
ข้อมูลข่าวโดย : สถาบันมาตรวิทยาแห่งชาติ (มว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-การบินไทยอำนวยความสะดวกประชาชนที่เดินทางร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันพุธที่ 30 สิงหาคม 2560
การบินไทยอํานวยความสะดวกประชาชนที่เดินทางร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
บริษัท การบินไทย จํากัด (มหาชน) (บกท.) เปิดจําหน่ายบัตรโดยสารราคาพิเศษ เริ่มต้น 1,390 บาท เพื่ออํานวยความสะดวกประชาชนที่เดินทางมาจากต่างจังหวัดเพื่อเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
นางอุษณีย์ แสงสิงแก้ว รักษาการกรรมการผู้อํานวยการใหญ่ บกท. กล่าวว่า ตามที่รัฐบาลกําหนดให้วันที่ 26 ตุลาคม 2560 เป็นวันหยุดราชการ เพื่อให้ประชาชนมีส่วนร่วมในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บกท. จึงได้อํานวยความสะดวกในการเดินทางแก่ประชาชนที่เดินทางมาจากต่างจังหวัด เพื่อเข้าร่วมน้อมสํานึกในพระมหากรุณาธิคุณอันหาที่สุดมิได้ และร่วมใจถวายความอาลัยในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช โดยจําหน่ายบัตรโดยสารชั้นประหยัดราคาพิเศษ เส้นทางในประเทศ ไป - กลับ ได้แก่ เส้นทางเชียงใหม่ - กรุงเทพฯ ภูเก็ต - กรุงเทพฯ และกระบี่ - กรุงเทพฯ สําหรับผู้โดยสารที่เดินทาง 2 คนขึ้นไป ราคาเริ่มต้น 1,390 บาท ต่อคนต่อเที่ยว ซึ่งราคารวมทุกอย่างแล้ว สํารองบัตรโดยสารได้ตั้งแต่วันนี้ถึงวันที่ 29 ตุลาคม 2560 บัตรโดยสารใช้เดินทางระหว่างวันที่ 10 - 30 ตุลาคม 2560
ทั้งนี้ บัตรโดยสารราคาพิเศษฯ เป็นบัตรโดยสารแบบมีเงื่อนไข ได้แก่ เป็นบัตรโดยสารไป - กลับ ใช้ได้จนถึงวันที่ 30 ตุลาคม 2560 บัตรโดยสารจะต้องระบุวัน - เวลาการเดินทาง และอนุญาตให้เปลี่ยนวันหรือเวลาเดินทางได้ 1 ครั้ง โดยไม่คิดค่าใช้จ่าย แต่ไม่อนุญาตให้เปลี่ยนเส้นทางบินหรือคืนบัตรโดยสาร และมีที่นั่งจํานวนจํากัดในแต่ละเที่ยวบิน ผู้สนใจติดต่อสอบถามเพิ่มเติมและสํารองที่นั่งผ่านเว็ปไซต์ www.thaiairways.com สํานักงานขาย บกท. หรือ THAI Contact Center โทร. 0 2356 1111 ตลอด 24 ชั่วโมง
รัฐบาลไทย-ข่าวทำเนียบรัฐบาล-การประชุมประจำปีสภาผู้ว่าการธนาคารพัฒนาเอเชีย ครั้งที่ 51 และการประชุมอื่น ๆ ที่เกี่ยวข้อง
วันพุธที่ 2 พฤษภาคม 2561
การประชุมประจําปีสภาผู้ว่าการธนาคารพัฒนาเอเชีย ครั้งที่ 51 และการประชุมอื่น ๆ ที่เกี่ยวข้อง
รมว.คลัง ร่วมการประชุมประจําปีสภาผู้ว่าการธนาคารพัฒนาเอเชีย ครั้งที่ 51 และการประชุมอื่น ๆ ที่เกี่ยวข้อง และการประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน+3 ครั้งที่ 21 ณ กรุงมะนิลา สาธารณรัฐฟิลิปปินส์
การประชุมประจําปีสภาผู้ว่าการธนาคารพัฒนาเอเชีย ครั้งที่ 51 และการประชุมอื่น ๆ ที่เกี่ยวข้อง และการประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน+3 ครั้งที่ 21 ณ กรุงมะนิลา สาธารณรัฐฟิลิปปินส์
นางสาวกุลยา ตันติเตมิท ผู้ตรวจราชการกระทรวงการคลัง ในฐานะโฆษกกระทรวงการคลัง เปิดเผยว่า นายอภิศักดิ์ ตันติวรวงศ์ รัฐมนตรีว่าการกระทรวงการคลัง จะเป็นหัวหน้าคณะผู้แทนไทย เข้าร่วมการประชุมประจําปีสภาผู้ว่าการธนาคารพัฒนาเอเชีย (Asian Development Bank: ADB) ครั้งที่ 51 และการประชุมอื่น ๆ ที่เกี่ยวข้อง รวมถึงการประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน+3 (ASEAN+3 Finance Ministers’ and Central Bank Governors’ Meeting: AFMGM+3) ครั้งที่ 21 ระหว่างวันที่ 3 - 6 พฤษภาคม 2561 ณ กรุงมะนิลา สาธารณรัฐฟิลิปปินส์
การประชุมประจําปีสภาผู้ว่าการ ADB ครั้งที่ 51 จัดขึ้นภายใต้หัวข้อ “Linking People and Economies for Inclusive Development” โดยในการประชุมสภาผู้ว่าการของประเทศสมาชิก (Governors’ Plenary) จะมีการพิจารณาเกี่ยวกับ “ADB Strategy 2030” เพื่อกําหนดทิศทางการดําเนินงานของ ADB ในอนาคต เพื่อสอดรับกับเป้าหมายการพัฒนาที่ยั่งยืน (Sustainable Development Goals: SDGs) ของสหประชาชาติ ตลอดจนการหารือโต๊ะกลมของผู้ว่าการ ADB ภายใต้หัวข้อ “The Role of Government in Harnessing New Technologies for Inclusive Growth” ซึ่งจะมีการหารือถึงแนวทางนําเทคโนโลยีมาใช้เพื่อเพิ่มผลิตภาพในระบบเศรษฐกิจการผลิต (Productivity Growth) ให้สูงขึ้น รวมถึงผลกระทบของเทคโนโลยีที่มีต่อการจ้างงาน
นอกจากนี้ รัฐมนตรีว่าการกระทรวงการคลังจะเข้าร่วมการประชุม AFMGM+3 ซึ่งจะมีการหารือถึงภาวะเศรษฐกิจโลกและสถานการณ์เศรษฐกิจในภูมิภาค รวมถึงความร่วมมือทางการเงินภายใต้กรอบอาเซียน+3 เช่น ความตกลงมาตรการริเริ่มเชียงใหม่ไปสู่การเป็นพหุภาคี (Chiang Mai Initiative Multilateralisation: CMIM) มาตรการริเริ่มพัฒนาตลาดพันธบัตรเอเชีย (Asian Bond Markets Initiative: ABMI) และการจัดตั้งกองทุน )Risk Pool) ประกันภัยพิบัติของภูมิภาคเอเชียตะวันออกเฉียงใต้ (Southeast Asia Disaster Risk Insurance Facility: SEADRIF) เป็นต้น และมีกําหนดการหารือแบบทวิภาคีกับประธานธนาคารพัฒนาเอเชีย และผู้แทนภาคธุรกิจต่าง ๆ อีกด้วย
สํานักนโยบายเศรษฐกิจระหว่างประเทศ สํานักงานเศรษฐกิจการคลัง
โทร. 0 2273 9020 ต่อ 3663, 3607
รัฐบาลไทย-ข่าวทำเนียบรัฐบาล-ก.แรงงาน จับมือภาคเอกชน มอบผลิตภัณฑ์เมล็ดธัญพืช สร้างขวัญกำลังใจบุคลากรทางการแพทย์สู้โควิด - 19 [กระทรวงแรงงาน]
วันอังคารที่ 31 มีนาคม 2563
ก.แรงงาน จับมือภาคเอกชน มอบผลิตภัณฑ์เมล็ดธัญพืช สร้างขวัญกําลังใจบุคลากรทางการแพทย์สู้โควิด - 19 [กระทรวงแรงงาน]
กระทรวงแรงงาน ร่วมกับ บริษัท ไบ่ ลี่ เอ็นเตอร์ไพร์ส จํากัด มอบผลิตภัณฑ์เมล็ดธัญพืชเดลี่นัท มูลค่า 1,000,000 บาท แก่รองปลัดกระทรวงสาธารณสุข เพื่อเป็นกําลังใจแก่บุคลากรทางการแทพย์ในการปฏิบัติหน้าที่ต่อสู้กับโควิด - 19
เมื่อวันที่ 31 มีนาคม 2563 นางเธียรรัตน์ นะวะมะวัฒน์ รองปลัดกระทรวงแรงงาน ร่วมกับ
คุณสราญจิตร หวัง และ คุณเจิง หวัง บริษัท ไบ่ ลี่ เอ็นเตอร์ไพร์ส จํากัด มอบผลิตภัณฑ์เมล็ดธัญพืชเดลี่นัท มูลค่า 1,000,000 บาท โดยมี นายแพทย์ยงยศ ธรรมวุฒิ รองปลัดกระทรวงสาธารณสุข เป็นผู้รับมอบ เพื่อเป็นกําลังใจให้แก่บุคลากรทางการแพทย์ปฏิบัติหน้าที่ในการต่อสู้กับไวรัสโคโรน่า 2019 (COVID - 19) ณ บริเวณชั้นล่าง อาคาร 1 สํานักงานปลัดกระทรวงสาธารณสุข
นางเธียรรัตน์ นะวะมะวัฒน์ รองปลัดกระทรวงแรงงาน กล่าวว่า ธัญพืชเป็นอาหารที่คนรับประทานกันมาแต่โบราณกาลนานนับหมื่นปี และยังคงบริโภคกันมาอย่างต่อเนื่องเพราะมีสารอาหารให้คุณประโยชน์มากมายจึงได้ประสาน บริษัทที่ผลิตเมล็ดธัญพืช นําเมล็ดธัญพืชเดลี่นัท จํานวน 30,000 ซอง มูลค่า 1,000,000 บาท มามอบให้บุคลากรทางแพทย์ เนื่องจากบุคลากรทางแพทย์ต้องทํางานกันอย่างหนักจากการแพร่ระบาดของเชื้อโควิด -19 ควรจะมีอาหารเสริมบํารุงร่างกาย ให้ร่างกายสร้างแอนติบอดี้ที่จําเป็นต่อการป้องกันไวรัสและแบคทีเรียที่รุกล้ําเข้ามาในร่างกาย
***************************
รัฐบาลไทย-ข่าวทำเนียบรัฐบาล-นรม. ตรวจเยี่ยมการปฏิบัติงานแก้ไขปัญหาน้ำท่วมในพื้นที่ กทม. พร้อมให้กำลังใจเจ้าหน้าที่ผู้ปฏิบัติงานที่เกี่ยวข้องทุกภาคส่วน
วันอังคารที่ 30 พฤษภาคม 2560
นรม. ตรวจเยี่ยมการปฏิบัติงานแก้ไขปัญหาน้ําท่วมในพื้นที่ กทม. พร้อมให้กําลังใจเจ้าหน้าที่ผู้ปฏิบัติงานที่เกี่ยวข้องทุกภาคส่วน
นรม. ตรวจเยี่ยมการปฏิบัติงานแก้ไขปัญหาน้ําท่วมในพื้นที่ กทม. พร้อมให้กําลังใจเจ้าหน้าที่ผู้ปฏิบัติงานที่เกี่ยวข้องทุกภาคส่วน
วันนี้ (29 พฤษภาคม 2560) เวลา 13.30 น. ณ บริเวณห้องประชุมชั้น 3 อาคารที่ทําการสถานีสูบน้ําพระโขนง เขตคลองเตย กรุงเทพฯ พลเอก ประยุทธ์ จันทร์โอชา นายกรัฐมนตรี เดินทางมาตรวจเยี่ยมการปฏิบัติงานแก้ไขปัญหาน้ําท่วมในพื้นที่กรุงเทพมหานคร ณ สถานีสูบน้ําพระโขนง และพื้นที่ซอยลาซาล-แบริ่ง โดยมี พลตํารวจเอก อัศวิน ขวัญเมือง ผู้ว่าราชการกรุงเทพมหานครและคณะให้การต้อนรับ
โอกาสนี้ นายกรัฐมนตรีได้รับฟังการบรรยายพิเศษในหัวข้อเรื่องในหลวงกับการป้องกันและแก้ไขปัญหาน้ําท่วมกรุงเทพมหานคร การป้องกันน้ําท่วมกรุงเทพมหานคร และการมีส่วนร่วมของชุมชน (ชุมชนเกาะกลาง) และหลังจากการฟังบรรยายจบ นายกรัฐมนตรี ได้เดินตรวจเยี่ยมเครื่องสูบน้ําพระโขนง พร้อมกล่าวให้กําลังใจเจ้าหน้าผู้ปฏิบัติงานทุกฝ่ายที่ได้ร่วมกันแก้ไขปัญหาน้ําท่วมได้ดีตลอดมา หลังจากนั้นได้เดินตรวจเยี่ยมพร้อมทักทายพี่น้องประชาชนบริเวณริมคลองพระโขนง (ชุมชนเกาะกลาง) ด้วยอัธยาศัยอันดี
หลังจากนั้น นายกรัฐมนตรี ได้เดินทางมายังพื้นที่ซอยลาซาล - แบริ่ง แขวงบางนา เขตบางนา กรุงเทพฯ เพื่อรับฟังการบรรยายแก้ไขปัญหาน้ําท่วมในพื้นที่ซอยลาซาล - แบริ่ง และพื้นที่เฝ้าระวัง พร้อมตรวจเยี่ยมพื้นที่ซอยลาซาล - แบริ่ง ทั้งนี้ นายกรัฐมนตรีได้ตรวจเยี่ยมและให้กําลังใจเจ้าหน้าที่ที่ดูแลและควบคุมเครื่องสูบน้ําบริเวณด้านหน้า ก่อนให้ทดลองติดเครื่องสูบน้ํา พร้อมให้กําลังใจกับเจ้าหน้าที่ทุกคนที่ได้ช่วยกันแก้ไขปัญหาที่ต่าง ๆ ที่เกิดขึ้น นอกจากนี้นายกรัฐมนตรียังได้ให้กําลังใจกับพี่น้องประชาชนและชาวบ้านบริเวณใกล้เคียงว่าขอให้มีความอดทน และขณะนี้เจ้าหน้าที่ทั้งรัฐบาลและกรุงเทพมหานครกําลังเร่งหามาตรการและแก้ไขปัญหาที่เกิดขึ้นให้ดียิ่งขึ้น
นายกรัฐมนตรีกล่าวย้ําในตอนท้ายอีกว่า ประชาชนที่ได้รับผลกระทบจากน้ําท่วมในช่วงฝนตกและส่งผลกระทบจากปัญหาการจราจร โดยต้นเหตุทั้งหมด เป็นเพราะไม่ได้รับการแก้ไขทั้งระบบและใน กทม. มีความแออัดมีผลสืบเนื่องจากผังเมืองและการสร้างที่อยู่ผ่านทางน้ําไหล ซึ่งวันนี้ได้ให้นโยบายกับ กทม. ไปแล้วว่า กทม. ต้องคิดใหม่ทั้งหมด ว่าจะแก้ไขปัญหาอย่างไร และต้องทําให้ดีที่สุด แต่เรื่องผังเมืองคงทําอะไรไม่ได้ จําเป็นต้องขยายเมืองออก ซึ่งไม่ใช่เรื่องง่ายอยู่ที่ว่าประชาชนจะให้ความร่วมมือกับรัฐบาลเพียงใด ซึ่งอาจจะต้องมีเมืองใหม่ และรัฐบาลพร้อมที่จะให้การสนับสนุนงบประมาณ โดยให้ กทม. ไปคิดแผนมาเสนอการแก้ไขปัญหาน้ําท่วม กทม. จะต้องดูแผนการจัดการน้ําทั้งระบบของประเทศด้วย ทั้งนี้ทราบว่าโรงสูบน้ําของ กทม. ที่มี 7 แห่งยังไม่เพียงพอ จําเป็นต้องพิจารณาสร้างโรงสูบน้ําเพิ่ม ซึ่งคิดว่าจะต้องสร้างสถานีส่งน้ําเพิ่มเติมที่คลองเปรมประชากรอีกแห่งหนึ่ง
***********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.ธรรมนัส ร่วมประชุมขับเคลื่อนการดำเนินงานโครงการเกษตรวิชญา
วันจันทร์ที่ 10 สิงหาคม 2563
รมช.ธรรมนัส ร่วมประชุมขับเคลื่อนการดําเนินงานโครงการเกษตรวิชญา
รมช.ธรรมนัส ร่วมประชุมขับเคลื่อนการดําเนินงานโครงการเกษตรวิชญา สานต่องานในพระราชดําริ เพื่ออนุรักษณ์ธรรมชาติ และช่วยเหลือเกษตรกรอย่างยั่งยืน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังร่วมการประชุมคณะกรรมการโครงการเกษตรวิชญา ครั้งที่ 2/2563 เพื่อหารือและขับเคลื่อนโครงการเกษตรวิชญา โดยมี นายจรัลธาดา กรรณสูต องคมนตรี เป็นประธานการประชุม พร้อมด้วยพลเอก กัมปนาท รุดดิษฐ์ องคมนตรี นายฐากร ธรรมประทีป เลขาธิการคณะองคมนตรี นายอนันต์ สุวรรณรัตน์ ปลัดกระทรวงเกษตรและสหกรณ์ นายพิศาล พงศาพิชณ์ รองปลัดกระทรวงเกษตรและสหกรณ์ นายวิรุฬ พรรณเทวี รองผู้ว่าราชการจังหวัดเชียงใหม่ และผู้แทนจากหน่วยงานที่เกี่ยวข้องเข้าร่วมประชุม ณ กรมพัฒนาที่ดิน ว่า ด้วยพระบาทสมเด็จพระเจ้าอยู่หัว เมื่อครั้งยังดํารงพระราชอิสริยยศสมเด็จพระบรมโอรสาธิราชเจ้าฟ้า มหาวชิราลงกรณ สยามมกุฎราชกุมาร ได้เสด็จพระราชดําเนินไปยังบ้านกองแหะ ม.4 ต.โป่งแยง อ.แม่ริม จ.เชียงใหม่ ทอดพระเนตรสภาพพื้นที่เป็นเขาหัวโล้น ราษฎรทําการเกษตรแบบไร่เลื่อนลอย ทรัพยากรป่าไม้เสื่อมโทรม จึงทรงมีพระราชดําริให้กระทรวงเกษตรและสหกรณ์ วางแผนการใช้ที่ดิน พัฒนาที่ดินและแหล่งน้ํา ให้เกษตรกรทําการเกษตรได้ และอนุรักษ์ทรัพยากรธรรมชาติให้สมบูรณ์ พร้อมพระราชทานที่ดิน (ส่วนพระองค์) เนื้อที่ 1,350 ไร่ ให้กับกระทรวงเกษตรฯนําไปดําเนินการ เพื่อก่อให้เกิดประโยชน์ต่อหน่วยราชการ สถานศึกษา และราษฎร พร้อมทั้งได้พระราชทานนามศูนย์เรียนรู้ด้านการเกษตรบ้านกองแหะว่า “เกษตรวิชญา”
ทั้งนี้ เพื่อขับเคลื่อนการดําเนินงานโครงการเกษตรวิชญาให้ไปเป็นตามพระบรมราโชบาย และดําเนินงานอย่างต่อเนื่อง มีประสิทธิภาพ สอดคล้องกับการดําเนินงานที่เป็นปัจจุบัน จึงได้แต่งตั้งคณะกรรมการโครงการเกษตรวิชญา โดยมี นายจรัลธาดา กรรสูต องคมนตรี เป็นประธานที่ปรึกษา พลเอกกัมปนาท รุดดิษฐ์ องคมนตรี รัฐมนตรีว่าการกระทรวงเกษตรและสหกรณ์ เลขาธิการองคมนตรี เป็นที่ปรึกษา ปลัดกระทรวงเกษตรและสหกรณ์ เป็นประธานกรรมการ รองปลัดกระทรวงเกษตรและสหกรณ์ เป็นรองประธานกรรมการ และอธิบดีกรมพัฒนาที่ดิน เป็นกรรมการและเลขานุการ และเพื่อรับทราบภาพรวมของโครงการและความก้าวหน้าการดําเนินงานโครงการเกษตรวิชญาในระยะที่ผ่านมารวมถึงกิจกรรมพิเศษที่เกี่ยวเนื่องกับโครงการ และพิจารณาแผนการปฏิบัติงานโครงการเกษตรวิชญาในระยะต่อไป
เกษตรวิชญานั้นหมายถึง ปราชญ์แห่งการเกษตร จําแนกการใช้ประโยชน์ที่ดิน ออกเป็น 5 พื้นท่ี ได้แก่ 1.พื้นที่ทรงงาน 2.พื้นท่ีส่วนราชการ 3.พื้นที่ทําการเกษตร 4.พื้นที่ธนาคารอาหารชุมชน และ5.พื้นที่ป่า โดยมีวัตถุประสงค์การดําเนินงานโครงการเพื่อพัฒนาพื้นที่โครงการให้เป็นศูนย์เรียนรู้ด้านการเกษตรบนพื้นที่สูงและขยายผลสู่เกษตรกร เป็นต้นแบบในการทํางานบูรณาการระหว่างหน่วยงานและชุมชนให้เป็นการเกษตรแบบยั่งยืน ให้เกษตรกรทํากิน รายละ 1 ไร่ ให้มีรายได้จากการทําการเกษตร 1.5 แสนบาทต่อปี และเป็นต้นแบบการอนุรักษ์สภาพแวดล้อมให้เกิดระบบนิเวศที่สมบูรณ์ เกษตรกรสามารถใช้พื้นที่ป่าเป็นแหล่งผลิตอาหาร และมีการใช้ประโยชน์จากทรัพยากรธรรมชาติอย่างยั่งยืน
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-สธ. เฝ้าระวังไข้หวัดนกทุกสายพันธุ์อย่างเข้มข้นและต่อเนื่อง
วันเสาร์ที่ 17 กุมภาพันธ์ 2561
สธ. เฝ้าระวังไข้หวัดนกทุกสายพันธุ์อย่างเข้มข้นและต่อเนื่อง
กระทรวงสาธารณสุข เฝ้าระวังไข้หวัดนกทุกสายพันธุ์อย่างเข้มข้นและต่อเนื่อง แนะหลีกเลี่ยงการสัมผัสสัตว์ปีกโดยตรง และรับประทานผลิตภัณฑ์จากสัตว์ปีกที่ปรุงสุก หากมีอาการคล้ายไข้หวัดใหญ่
กระทรวงสาธารณสุข เฝ้าระวังไข้หวัดนกทุกสายพันธุ์อย่างเข้มข้นและต่อเนื่อง แนะหลีกเลี่ยงการสัมผัสสัตว์ปีกโดยตรง และรับประทานผลิตภัณฑ์จากสัตว์ปีกที่ปรุงสุก หากมีอาการคล้ายไข้หวัดใหญ่ หลังจากการสัมผัสหรือกลับมาจากพื้นที่ที่พบสัตว์ปีกป่วยตาย ควรรีบไปพบแพทย์พร้อมแจ้งประวัติการเดินทางและประวัติสัมผัสโรค
วันนี้ (17 กุมภาพันธ์ 2561) นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์กรณีข่าวพบผู้ป่วยที่ติดเชื้อโรคไข้หวัดนกสายพันธุ์A(H7N4) ในต่างประเทศ ว่า กระทรวงสาธารณสุข ได้มีการเฝ้าระวังโรคอย่างต่อเนื่อง และไม่พบรายงานผู้ป่วยโรคไข้หวัดนกในประเทศไทยมาตั้งแต่ปี 2549 จึงขอให้ประชาชนอย่าตื่นตระหนก อย่างไรก็ตาม ได้สั่งการให้กรมควบคุมโรค ในฐานะที่เป็นจุดประสานงานกฎอนามัยระหว่างประเทศ ให้ประสานงานและติดตามสถานการณ์ในต่างประเทศอย่างใกล้ชิด พร้อมทั้งกําชับให้หน่วยงานในสังกัดกระทรวงสาธารณสุขดําเนินการตามมาตรการป้องกันและควบคุมโรคไข้หวัดนกของประเทศไทยอย่างเคร่งครัด โดยขณะนี้ องค์การอนามัยโลกยังไม่มีคําแนะนําเฉพาะของสายพันธุ์ดังกล่าวแต่อย่างใด
นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า ได้สั่งการให้สํานักงานป้องกันควบคุมโรคทุกแห่ง เพื่อประเมินความเสี่ยงอย่างใกล้ชิด ซึ่งเป็นแนวทางปฏิบัติที่ได้ดําเนินการอยู่แล้วตามมาตรการป้องกันและควบคุมโรคไข้หวัดนกของประเทศไทย โดยได้ประสานความร่วมมือกับปศุสัตว์ เพื่อติดตามสถานการณ์และเฝ้าระวังโรคไข้หวัดนกทั้งคนและสัตว์อย่างเข้มข้น แม้ว่าไทยไม่พบรายงานผู้ป่วยโรคไข้หวัดนกมากว่า 10 ปี แต่ยังคงมีความเสี่ยงต่อการแพร่ระบาดของไข้หวัดนก ผ่านผู้เดินทางมาจากพื้นที่ที่มีการระบาด หรือจากนกอพยพ และการเคลื่อนย้ายสัตว์ปีกทั้งบริเวณแนวชายแดนจากประเทศเพื่อนบ้านและภายในประเทศ เช่น ไก่ชน เป็ดไล่ทุ่ง เป็นต้น ซึ่งยังคงมีรายงานพบสัตว์ปีกป่วยโรคดังกล่าวอยู่บ้างในประเทศเพื่อนบ้าน เช่น กัมพูชา ลาว พม่า มาเลเซีย และเวียดนาม
นายแพทย์สุวรรณชัยกล่าวเพิ่มเติมว่า โรคไข้หวัดนก เกิดจากการติดเชื้อจากสัตว์ปีกได้โดยจากการสัมผัสกับสารคัดหลั่งของสัตว์ป่วยโดยตรงและโดยอ้อม เช่น อุจจาระ น้ํามูก น้ําลาย ผู้ป่วยมักรับเชื้อเข้าสู่ร่างกายเมื่อเอามือที่สัมผัสสารคัดหลั่งจากสัตว์มาสัมผัสกับหน้า จมูก หรือปากของตนเอง อาการจะคล้ายกับโรคไข้หวัดใหญ่ คือ ไข้สูง ปวดศีรษะ ปวดเมื่อยกล้ามเนื้อ อ่อนเพลีย มีน้ํามูก ไอ และเจ็บคอร่วมด้วย สามารถป้องกันได้โดยการดูแลสุขอนามัยส่วนบุคคล โดยการหมั่นล้างมือบ่อยครั้งด้วยสบู่และน้ํา ระมัดระวังการสัมผัสสัตว์ปีกรวมทั้งนกธรรมชาติ รับประทานผลิตภัณฑ์จากสัตว์ปีกที่ปรุงสุก หากมีอาการคล้ายไข้หวัดใหญ่ ภายในช่วง 14 วันหลังกลับจากพื้นที่พบสัตว์ปีกป่วยตาย ควรสวมหน้ากากอนามัย และรีบไปพบแพทย์ พร้อมแจ้งประวัติการเดินทางและประวัติสัมผัสโรค
สําหรับประชาชนที่เลี้ยงไก่หรือพบเห็นไก่หรือนกตายผิดปกติขอให้แจ้งเจ้าหน้าที่ปศุสัตว์/อาสาสมัครสาธารณสุขประจําหมู่บ้าน (อสม.) ทันที และรอเจ้าหน้าที่เข้าดําเนินการ หากจําเป็นต้องสัมผัสสัตว์ปีกควรสวมหน้ากากอนามัย และถุงมือยางหรือถุงพลาสติกหนาๆ ห้ามจับสัตว์ปีกด้วยมือเปล่า หลังการสัมผัสให้ล้างมือด้วยสบู่และน้ําทุกครั้ง หากประชาชนมีข้อสงสัยสอบถามเพิ่มเติมได้ที่ สายด่วนกรมควบคุมโรค โทร. 1422
รัฐบาลไทย-ข่าวทำเนียบรัฐบาล-สธ. ลดการเสียชีวิต 3 โรคสำคัญ จัดระบบ “ฟาสต์แทร็ก” ในโรงพยาบาลศูนย์/โรงพยาบาลทั่วไป
วันอาทิตย์ที่ 21 ตุลาคม 2561
สธ. ลดการเสียชีวิต 3 โรคสําคัญ จัดระบบ “ฟาสต์แทร็ก” ในโรงพยาบาลศูนย์/โรงพยาบาลทั่วไป
กระทรวงสาธารณสุข ลดการเสียชีวิต 3 โรคที่มีอัตราการเสียชีวิตสูง ได้แก่ โรคหลอดเลือดสมอง (Stroke) การติดเชื้อในกระแสเลือด (Sepsis) และการบาดเจ็บ (Trauma) จัดระบบการดูแลผู้ป่วยฟาสต์แทร็ก (Fast Track) ในโรงพยาบาลศูนย์/โรงพยาบาลทั่วไป
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ ว่า ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข มีนโยบายในปี 2562 ลดการเสียชีวิตจากสาเหตุการตายที่สําคัญของคนไทย ใน 3 โรค ได้แก่ โรคหลอดเลือดสมอง (Stroke) พบอัตราตายจากหลอดเลือดสมองแตกร้อยละ 22.3 และหลอดเลือดสมองตีบ/ตันร้อยละ 3.4 การติดเชื้อในกระแสเลือด (Sepsis) อัตราป่วยตายร้อยละ 34.85 และการบาดเจ็บจากการจราจร (Trauma) อัตราการเสียชีวิต 22.3 ต่อประชากรแสนคน โดยปรับปรุงกระบวนการดูแลผู้ป่วยให้รวดเร็ว จัดช่องทางพิเศษ (Fast Track) ให้ผู้ป่วยเข้าถึงการรักษาที่เหมาะสมภายในเวลาที่เป็น Golden period ได้รับการดูแลรักษาอย่างรวดเร็ว ลดความพิการ และการเสียชีวิต
นายแพทย์สุขุมกล่าวต่อว่า ในการดูแลรักษาโรคหลอดเลือดสมอง ให้โรงพยาบาลศูนย์ โรงพยาบาลทั่วไปขนาดใหญ่ 81 แห่ง และโรงพยาบาลทั่วไปขนาดเล็กที่มีความพร้อม จัดตั้งหน่วยดูแลผู้ป่วยโรคหลอดเลือดสมองโดยเฉพาะ (Stroke Unit) และช่องทางพิเศษในการดูแลโรคหลอดเลือดสมอง (Stroke Fast Track) พัฒนาแผนการรักษาโรค จัดระบบเครือข่ายบริการและส่งต่อ และพัฒนาบุคลากร โดยผู้ป่วยโรคหลอดเลือดสมองตีบ/อุดตันระยะเฉียบพลันที่มีอาการไม่เกิน 4.5 ชั่วโมงได้รับยาละลายลิ่มเลือดภายใน 60 นาที และผู้ป่วยโรคหลอดเลือดสมองแตกได้รับการผ่าตัดสมองภายใน 90 นาที ส่วนผู้ป่วยติดเชื้อในกระแสเลือดแบบรุนแรง ให้มีระบบเซ็ปสิส ฟาสต์แทร็ก (Sepsis Fast Track) ได้รับการเจาะเลือดเพาะเชื้อก่อนให้ยาปฏิชีวนะ ได้รับยาปฏิชีวนะและสารน้ําทางหลอดเลือดดําโดยเร็วที่สุด ก่อนรับไว้รักษาในหอผู้ป่วย สําหรับระบบฟาสต์แทร็กผู้ได้รับบาดเจ็บรุนแรง (Trauma Fast Track) ให้ผู้ได้รับบาดเจ็บรุนแรงทางสมองได้รับการผ่าตัดสมองโดยเร็วที่สุด เพื่อลดการเสียชีวิตให้เหลือน้อยกว่าร้อยละ 45
****************************************** 21 ตุลาคม 2561